R. Ramasundran

Kapten (B) Ramassuntran Rengan (Tamil: ராமசுந்தரன் ரெங்கன்; 1964 – 26 Mei 2021), juga dikenali sebagai R. Ramasundran merupakan seorang pelakon dan pelawak Malaysia. Beliau terkenal menerusi lakonannya dalam sitkom Spanar Jaya dan Jangan Ketawa. Selain itu, beliau pernah memegang jawatan sebagai Naib Presiden Persatuan Teater Malaysia.

Kerjaya
Sebelum berkecimpung dalam bidang lakonan, Ramasundran ialah seorang pegawai tentera yang berkhidmat dalam Angkatan Pertahanan Awam Malaysia (kini Jabatan Pertahanan Awam Malaysia). Selepas bersara dari kerjaya ketenteraan, beliau memulakan kerjaya lakonan sepenuh masa, pernah menjayakan drama dan filem Cina pada tahun-tahun terawal kerjayanya sekaligus menguruskan syarikat penerbitannya di Kuala Lumpur.

Beliau paling dikenali menerusi watak Moorthi lakonannya dalam sitkom Spanar Jaya yang dibintanginya selama 7 tahun. Selain itu, beliau juga pernah berlakon dalam beberapa filem termasuk Cinta 200 Ela (2002), Aku Kaya The Movie (2003) dan Kerja Kahwin (2017). Ramasundran juga bergiat aktif dalam teater dan pernah menjayakan pementasan teater bangsawan serta pernah menjayakan puluhan iklan televisyen. 

Selain sebagai pelakon, beliau juga pernah memegang jawatan sebagai Naib Presiden Persatuan Teater Malaysia dan sebagai Penolong Setiausaha Yayasan Artis Veteran Malaysia. Sebelum kematiannya, beliau sempat mengarahkan sebuah rancangan travelog berkaitan produk berasaskan herba untuk siaran di Radio Televisyen Malaysia (RTM).

Kehidupan peribadi
Beliau berkahwin dengan Kamala Cheriakannan dan dikurniakan tiga anak. Selain fasih bertutur berbahasa Tamil, Melayu dan Inggeris, Ramasundran juga fasih bertutur dalam bahasa Mandarin, Kantonis dan Hokkien. Beliau juga pernah aktif bersama Angkatan Pertahanan Awam Malaysia (APM) semasa pandemik COVID-19 dan Perintah Kawalan Pergerakan fasa pertama pada Mac hingga Mei 2020 bersama Ezlynn, Adam Shah dan Eizlan Yusof.

Sakit dan kematian
Beliau dimasukkan ke bahagian kecemasan Hospital Kuala Lumpur pada jam 11:45 malam, Selasa 25 Mei 2021 selepas mengalami kebengkakan pada kakinya akibat jangkitan kuman dan alahan kepada ubat-ubatan. Beliau kemudian disahkan menghidap sesak nafas sejurus menerima rawatan. Ramasundran disahkan telah meninggal dunia pada pagi Rabu, 26 Mei jam 1:40 pagi. Jasadnya dibawa ke Kuil Amman Setapak, Setapak bagi upacara penghormatan terakhir sebelum dibawa ke Tanah Perkuburan Cheras, Jalan Kuari untuk persemadian.

Filemografi

Filem
 Tahun Tajuk  Watak  Catatan 2002 Cinta 200 Ela Rama Filem pertama 2003 Gila Bola Jurulatih Pelakon jemputan 2003 Aku Kaya The Movie Jurubahasa Puak Amuk 2005 Tak Ori Tapi Ok Pemilik Warung  2009 Love Matters Filem Singapura2011 Petaling Street Warriors Rajoo Sini Ada Hantu Rama2012 Nongkrong Bomoh Pelakon jemputan Baik Giler Pegawai Hospital Jiwa  2014 Huat Ah Huat Ah Huat2015 Rembat Mamak India Ada Apa Dekat Bas Stop Rama 2016 Mrs K Rajeev  Filem Malaysia-Hong Kong 2017 Kerja Kahwin Rama Filem terakhir

Drama
 Tahun Tajuk Watak  Saluran TV Catatan  1991 Jangan Ketawa Rajoo TV3Sitkom  1999–2005 Spanar Jaya Moorthi ntv7 2000 Kopitiam 2006 Badai Pesona Ringgit Joseph TV1 2008 Laila Majnun Kumar TV3 2010 Pasukan Gerakan Marin Sarjan Ramachandran Muthusamy  TV9 2011 Mai Chek Mai Rajoo TV1 2014 Cucu Wan Lebor Rama 2019 Spanar Jaya X Moorthi  TV3 Sitkom, pelakon undangan; drama terakhir 

Telefilem
 Tahun Tajuk Watak  Saluran TV 2000 BerlagakVCD 2002 Tongkat Ali Lawan Bakawali 2005 Ops Landau Sarjan Muniandy TV2 2011 Murathiram Pak Cik RajeshTV1 2013 Calon Menantu 2014 Deepa & Vali Bapa angkat Deepa 2016 Kari Sanjana Uncle Kumar TV3 2020 Osman Baku SamyTV12021 Final Wish Muthu Pinggan Jangan Retak TV2

Televisyen
 Tahun  Tajuk Peranan  Saluran TV  Catatan  2010 Wuhai Beramboi Artis Jemputan  Astro Warna Episod 3

Peserta
 Tahun Tajuk Kumpulan 2011 Maharaja Lawak Mega 2011 Rap

Rujukan

Pautan luar


Kategori:Kelahiran 1964
Kategori:Kematian 2021
Kategori:Orang Malaysia berketurunan India
Kategori:Hindu Malaysia
Kategori:Pelakon lelaki Malaysia
Kategori:Pelakon lelaki Malaysia abad ke-20
Kategori:Pelakon lelaki Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
Kategori:Pelawak Malaysia